સારાંશ માટે દસ્તાવેજ: વિજય રૂપાણી અને ઇઝરાયલના વડાપ્રધાન બેન્જામિન નેતાન્યાહૂ

બીબીસી-ગુજરાતીને આપેલી ખાસ મુલાકાતમાં જળકટોકટી સંબંધે વિજય રૂપાણીએ જણાવ્યું હતું કે આ સમસ્યાના નિવારણ માટે સંખ્યાબંધ ઉપાય ઉપલબ્ધ છે અને તેમાં ઇઝરાયલનો અનુભવ ઉપયોગી બની તેમ છે. 

વિજય રૂપાણીએ કહ્યું હતું, "અમારી સરખામણી ઇઝરાયલ સાથે કરીએ તો અમે બહુ સારી સ્થિતિમાં છીએ. અહીં કરતાં ગુજરાતમાં ઘણો વધુ વરસાદ થાય છે.

"બીજું, નર્મદા નદીના સ્વરૂપમાં અમારી પાસે જળનો મોટો સ્રોત છે. ત્રીજું, અમારી પાસે 1600 કિલોમીટર લાંબો દરિયા કિનારો છે."

મુખ્ય પ્રધાને ભારપૂર્વક કહ્યું હતું, "પાણીના રિસાઇક્લિંગ અને લગભગ 100 ટકા પુનઃઉપયોગ સંબંધે ઇઝરાયલને વખાણવું જોઈએ. અમે માત્ર બે ટકા પાણીનું રિસાઇક્લિંગ કરી શકીએ છીએ.

"અહીં થયેલી ચર્ચા મુજબ તેઓ પાણીનું લગભગ 100 ટકા રિસાઇક્લિંગ કરી શકે છે.

"અમે પણ એ દિશામાં આગળ વધીએ તો જળસમસ્યાના નિવારણમાં એ મદદરૂપ થઈ શકે."

વિજય રૂપાણીએ કહ્યું હતું, "એ ઉપરાંત પાણીને ક્ષારમુક્ત કરવાની બાબતમાં પણ ઇઝરાયલ અત્યંત સફળ રહ્યું છે.

"અમે પણ આવા પ્રોજેક્ટ માટે ટેન્ડર બહાર પાડ્યાં છે. એ પ્રોજેક્ટ હેઠળ દરરોજ દસ કરોડ લીટર પાણી ક્ષારમુક્ત કરવાના છીએ.

"દહેજ વિસ્તાર માટે કન્સલ્ટન્ટ માટેનું ટેન્ડર બહાર પાડી દેવાયું છે. દહેજમાં પણ એટલું જ પાણી ડિસેલિનેશન મારફતે ક્ષારમુક્ત કરવામાં આવશે."

તમે આ વાંચ્યું કે નહીં?

પાણી માટે ત્રિસ્તરીય પ્રયાસ

ઇઝરાયલમાં પાણી સંબંધી પ્રેઝન્ટેશન નિહાળી રહેલા વિજય રૂપાણી

મુખ્ય પ્રધાન આ બાબતને નાનકડી શરૂઆત ગણે છે અને ત્રિસ્તરીય પ્રયાસ વિશે જણાવે છે. 

તેમાં સાતથી આઠ મોટા ડિસેલિનેશન યુનિટ્સના નિર્માણ, પાણીના કુદરતી સ્રોતના યોજનાબદ્ધ ઉપયોગ અને પાણીના રિસાઇક્લિંગ તથા પુનઃવપરાશને પ્રોત્સાહિત કરવાના પ્રયાસોનો સમાવેશ થાય છે. 

વિજય રૂપાણીએ BBC સાથે વાતચીતમાં કહ્યું હતું, "જળ વ્યવસ્થાપન માટે અમે ઇઝરાયલની કુશળતાનો ઉપયોગ કરીશું.

"અમારા પ્રયાસ સફળ થશે તો પૂરતો વરસાદ નહીં થાય તેવા સંજોગોમાં પણ અમે જળસમસ્યાને નિવારી શકીશું."

ગુજરાતે સિંચાઈ માટે નર્મદાના પાણીનો ઉપયોગ 15 માર્ચથી બંધ કરી દીધો છે અને સમગ્ર રાજ્યમાં પીવાનું પાણી પુરૂં પાડવામાં મુશ્કેલીનો સામનો કરી રહ્યું છે. 

મુખ્ય પ્રધાન બન્યા પછી વિજય રૂપાણીનો આ પહેલો વિદેશ પ્રવાસ છે અને તેઓ ભારપૂર્વક જણાવે છે કે તેમનો ઇઝરાયલ પ્રવાસ માત્ર યોગાનુયોગ નથી. 

મુખ્ય પ્રધાન માને છે કે કૃષિ, જળ...\nદસ્તાવેજની સમાન ભાષામાં સારાંશ:
ગુજરાતમાં પાણીની અછતને કારણે ખેડૂતોમાં વ્યાપક અસંતોષ છે, ત્યારે મુખ્ય પ્રધાન વિજય રૂપાણી રાજ્યમાંની જળકટોકટીના નિરાકરણના ઉપાયોની માહિતી મેળવવા ઇઝરાયલના છ દિવસના પ્રવાસે પહોંચ્યા છે.